Vanasadama Jahisadam

pisi|Vanasadama Jahisadam
pisi|Tallinna Sadama jahisadama kontori ja Sadama turu hoone, Kai 6 (mai 2017)

Vanasadama jahisadam on 2010. aasta mais avatud väikelaevade sadam Tallinnas Admiraliteedi basseinis. Vanasadama jahisadam kuulub ASile Tallinna Sadam kui osa Vanasadamast.

Vanasadama jahisadam piirneb Kai, Kuunari ja Laeva tänavaga ning Tallinna lahega.

Jahisadamas on väikelaevadele 110 kaikohta. Ujuvkai kõrgus veepinnast on 0,6 m. Ujuvkaide äärde mahuvad kuni 18 m pikkused laevad süvisega kuni 4 m. Admiraliteedi basseini kaide äärde mahuvad kuni 50 m pikkused laevad süvisega kuni 4,3 m. 

Navigatsioonihooaeg algab 1. mail ja lõpeb 31. oktoobril, kuid need piirid võivad muutuda sõltuvalt jää- ja ilmastikuoludest.

2010. aasta sügisel pälvis jahisadam auhinna "Tallinna turismitegu 2010".

Tallinna Sadama jahisadama kontor asub aadressil Kai 6.

2015. aasta seisuga planeeriti Vanasadama jahisadama kõrvale Kai, Poordi, Laeva ja Kuunari tänava vahele Porto Franco elamu- ja ärihoonete kvartalit.Projekteerimistingimuste eelnõu (Porto Franco) avalik arutelu, Tallinna Kesklinna Valitsus, 23.02.2016.

Vanasadama ja Vanasadama jahisadama äärde planeeritakse üle Admiraliteedi basseini kanali viivat jalakäijate tõstesilda.

 Viited 

 Välislingid 

 360° aeropanoraam / aerofoto
 Vanasadama Jahisadama koduleht

Kategooria:Tallinna sadamad